Diari Oficial de la Generalitat Valenciana


Sumari del DOGV 6606, del 12-09-2011 (2011/9275)

Notificació del laude emés per la Junta Arbitral de Transports d'Alacant. Expedient número 052/10-A.
----------------------------------------------------------------------------------------------------

### Dades del document

Número de DOGV
:   6606

Data del DOGV
:   12-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9275


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 052/10-A. [2011/9275]  
  
Manuel Sánchez Gallego, president de la Junta Arbitral de Transports d'Alacant, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a José Pascual Martínez Martínez que s'ha dictat laude en l'expedient de referència i, ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio Parts. Reclamant: Transportes Ochoa, SA, representada per José Vidal Ríos. Reclamat: José Pascual Martínez Martínez, que no compareix a l'acte de la vista.  
A Alacant, 28 de juliol de 2011, a les 09.30 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 052/10-A, i es procedix a la realització de la vista oral respecte de la reclamació següent: impagament d'indemnització per sinistre. Incompareixença del demandat.   
Iniciada la vista oral pel president es procedix a comprovar la identitat del compareixent i la qualitat amb què intervé, i es verifica que José Vidal Ríos, amb DNI número 84000525T, actua en nom i representació de Transportes Ochoa, SA, segons escriptura de poder atorgada a favor seu el 13 de novembre de 2006 a Saragossa davant del notari Eloy Jiménez Pérez, amb núm. 3149 de protocol, la qual és admesa per la Junta i incorporada a l'expedient.  
Concedida la paraula a la part compareixent, assenyala esta Junta Arbitral que es produïxen els antecedents de fet següents:  
1. La part demandant es ratifica en la seua demanda que, com a conseqüència de les seues relacions comercials existents entre les parts, amb data 2 de juliol de 2004, van subscriure un contracte mercantil de transport de col·laboració identificat amb el número 030040, realitzat a l'empara de l'article 97 de la LOTT, l'objecte del qual era la prestació pel demandat dels servicis de transports de mercaderies en general, i en especial, en règim de rodalia i d'arreplegada i repartiment, i prestacions complementàries i accessòries, l'encàrrec de la qual es va rebre de la demandant, i que la demandada havia de desenvolupar amb els seus propis mitjans.  
2. Amb data 6 d'agost de 2009, com a conseqüència de la realització d'un port per la demandada, actuant com a carregador el demandant, el vehicle propietat de José Pascual Martínez Martínez (camió IVECO, model ML-75-E15, amb matrícula 7279-VLK) va patir un incendi en el quilòmetre 669 de la carretera AP-7, direcció Alacant, terme municipal del Campello.  
3. Que, com a conseqüència de l'esmentat incendi, van resultar sinistrades un total de 35 expedicions (203 paquets) de mercaderies, que es trobaven a l'interior del vehicle propietat del demandat.  
4. De les 35 expedicions, 31 corresponents a World Bags, SA, Transportes Ochoa, SA, ha hagut d'indemnitzar a este client un total de 14.475 €. I de les quatre restants, un total de 1.500 €, per la qual cosa el deute adquirit pel demandant amb el demandant inicialment ascendia a 16.025 €.  
No obstant això, el demandant aplicant la figura de la compensació a l'esmentat deute, en haver-hi quantitats corresponents a factures pendents de pagament a la demandada que ascendien a un total de 6.370,47 €, resulta un saldo a favor de Transportes Ochoa, SA de 9.655,53 €, el qual va ser exigit extrajudicialment sense que fins a la data haja sigut satisfet, per la qual cosa la reclamació per impagament d'indemnització per sinistre en esta demanda es limita a eixa quantitat (9.655,53 €). Sense més qüestions a tractar es dóna per conclosa la vista.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90).  
2. Quant a la submissió a esta Junta, si bé la quantia és superior a aquella que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat".   
En este cas, hi ha una submissió expressa a la Junta Arbitral on tinga el seu domicili el carregador/contractista (Transportes Ochoa, SA-Alacant), per les dos parts segons consta en la clàusula novena de les condicions generals del contracte de transports de col·laboració.  
  
3. De les manifestacions realitzades en la vista i de la documentació que es va aportar amb la reclamació, es constata fefaentment l'existència d'un contracte de transports de col·laboració entre la demandant i la demandada.  
Que com a conseqüència del mencionat contracte, quan la demandada estava realitzant un port en què la demandant actuava com a carregador, va tindre un sinistre el resultat total del qual és la pèrdua de la mercaderia, que després de la compensació especificada presenta un saldo a favor de la demandant de 9.655,53 euros, quantitat que no consta que haja sigut abonada, la qual cosa determina el dret al seu cobrament per part de la reclamant, és a dir, Transportes Ochoa, SA.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Ochoa, SA, representada per José Vidal Ríos, contra José Pascual Martínez Martínez, ja que dels fets relatats, dels documents provatoris i de les declaracions efectuades s'establix que, produït el sinistre relatat i no havent-se abonat per part de la demandada la quantitat corresponent a este, una vegada compensades les factures que esta tenia pendents de cobrar amb el demandant, el seu import ha de ser abonat.   
Per tot això, José Pascual Martínez Martínez ha d'abonar a Transportes Ochoa, SA la quantitat de nou mil sis-cents cinquanta-cinc euros amb cinquanta-tres cèntims (9.655,53 €).  
Transcorreguts 20 dies des de la notificació d'este laude a les parts, se'n podrà instar l'execució forçosa, davant del Jutjat de Primera Instància d'Alacant, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.  
Contra este laude es pot exercitar l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que establixen els articles 40 a 43, el dos inclusivament, de la Llei 60/2003, de 23 de desembre, d'Arbitratge.  
Amb independència del que s'ha exposat anteriorment, dins dels 10 dies següents al de la notificació del laude es podrà sol·licitar a esta Junta Arbitral la seua correcció, l'aclariment, el complement o la rectificació, d'acord amb l'article 39 de l'esmentada Llei d'Arbitratge.»  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 5 de setembre de 2011.- El president de la Junta Arbitral de Transports d'Alacant: Manuel Sánchez Gallego.